ศบค.แนะนำ ประชาชนและสถานประกอบการ ปฏิบัติตามมาตรสาธารณสุขอย่างเคร่งครัด หลังพบคลัสเตอร์การติดเชื้อโควิด-19 จากหลายสถานที่
พญ.สุมนี วัชรสินธุ์ ผู้ช่วยรองโฆษกศูนย์บริหารสถานการณ์โควิด-19 (ศบค.) และผู้อำนวยการสำนักสื่อสารความเสี่ยงฯ กรมควบคุมโรค แถลงว่า สถานการณ์การติดเชื้อโควิด-19 ในไทย ขณะนี้คลัสเตอร์ที่พบมากที่สุดคือ โรงงานและสถานประกอบการ รองลงมาคือ งานศพ งานแต่ง ตลาด ร้านอาหาร สถานบันเทิง ค่ายทหาร/ตำรวจ สถานพยาบาล ขอเน้นย้ำให้ผู้ประกอบการ พนักงานและประชาชนการเคร่งครัดมาตรการ COVID free settingกรุงเทพฯ มีรายงานผู้ติดเชื้อมาเป็นอันดับ 1 นานกว่า 10 วันแล้ว กรมควบคุมโรค กระทรวงสาธารณสุข และศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) มีความห่วงใยและมีการลงไปสอบสวนแต่ละคลัสเตอร์ร่วมกับสำนักอนามัยกรุงเทพฯและนำเข้าที่ประชุม รายงานเป็นระยะ ล่าสุดเมื่อวันที่ 20 มกราคมที่ผ่านมามีการรายงานพบการติดเชื้อในค่ายมวย เขตบางกอกน้อย มีผู้ติดเชื้อ 11 ราย โดยมีปัจจัยเสี่ยงคือ รับประทานอาหารร่วมกัน ใช้อุปกรณ์ซ้อมมวยร่วมกัน สถานที่ไม่มีจุดตั้งเจลแอลกอฮอล์และไม่มีการคัดกรองบุคคลภายนอกที่เข้ามาซ้อมมวย ขณะเดียวกันทำกิจกรรมเป็นเวลานานไม่มีการสวมหน้ากากอนามัย